|  |  |
| --- | --- |
| hrvatski%20grb |  |

 

**REPUBLIKA HRVATSKA**

**MEĐIMURSKA ŽUPANIJA**

**OPĆINA MALA SUBOTICA**

**OPĆINSKI NAČELNIK**

KLASA: 402-05/24-01/3

URBROJ: 2109-10-02-24-2

Mala Subotica, 11.9.2024. godine

Temeljem Odluke o dodjeli jednokratne financijske potpore redovnim učenicima srednjih škola za školsku godinu 2024./2025., općinski načelnik Općine Mala Subotica objavljuje

**J A V N I P O Z I V
ZA PODNOŠENJE ZAHTJEVA** **ZA ISPLATU JEDNOKRATNE POTPORE REDOVNIM UČENICIMA SREDNJIH ŠKOLA**

**I.**

Jednokratna financijska potpora iznosi 50,00 € i dodjeljuje se svim redovnim učenicima srednjih škola s prebivalištem na području Općine Mala Subotica koji su u statusu redovnog učenika školske godine 2024./2025. upisani na bilo koju javnu srednjoškolsku ustanovu u Republici Hrvatskoj.

**II.**

Prijaviti se može isključivo na službenim mrežnim stranicama Općine Mala Subotica putem Google obrasca.

**III.**

Pravo na isplatu potpore podnositelji ostvaruju unosom sljedećih podataka u Google obrazac:

1. ime, prezime i OIB podnositelja zahtjeva - roditelja,
2. e-mail i kontakt broj podnositelja zahtjeva – roditelja,
3. ime i prezime, adresu, datum rođenja i OIB učenika,
4. podaci o upisanoj školi i razredu,
5. podaci o računu za isplatu (broj i naziv banke).

Uz navedene podatke prijavitelji su obavezni učitati sljedeću dokumentaciju:

1. potvrdu srednjoškolske ustanove o upisu u školsku godinu 2024./2025. u statusu redovnog učenika ili odgovarajućeg elektroničkog zapisa iz sustava e-Građani (u obliku .pdf ili .jpeg)
2. presliku/sken važećih osobnih iskaznica ili elektroničkih zapisa o prebivalištu iz sustava e-Građani (za učenika i roditelja ako je učenik mlađi od 18 godina) (u obliku .pdf ili .jpeg).

Za maloljetne učenike zahtjev podnose **isključivo roditelji**, a punoljetni učenici mogu sami podnijeti zahtjev.

**IV.**

Prijava i dokumentacija vezana uz ovaj javni poziv podnosi se do 29. rujna 2024. godine isključivo predajom online obrasca koji se nalazi uz Poziv.

Nepotpune i nepravodobne prijave neće se razmatrati.

**V.**

Dodatne informacije vezane za prijavu na ovaj Javni poziv moguće je dobiti na broj telefona 040 631 700, e-mail: opcina@opcina-mala-subotica.hr , referent za opće i upravne poslove Dominik Palfi.

**VI.**

Ovaj poziv i Odluka nalaze se na službenim mrežnim stranicama Općine Mala Subotica gdje će biti objavljena i odluka o isplati sredstava.

**OPĆINSKI NAČELNIK**

Valentino Škvorc, dipl.ing.geoteh.